cyanic-selkie/wikianc huggingface dataset:
জেসিকা চ্যাস্টেইন
জেসিকা মিশেল চ্যাস্টেইন (Jessica Michelle Chastain; জন্ম: ২৪শে মার্চ, ১৯৭৭) হলেন একজন মার্কিন অভিনেত্রী ও চলচ্চিত্র প্রযোজক। তিনি নারীবাদী বিষয়বস্তু সংবলিত প্রবল ইচ্ছাশক্তি সমৃদ্ধ নারী চরিত্রে অভিনয়ের জন্য সুপরিচিত। তিনি তার কর্মজীবনে একটি একাডেমি পুরস্কার এবং একটি গোল্ডেন গ্লোব পুরস্কার লাভ করেছেন। টাইম সাময়িকী তাদের ২০১২ সালের বিশ্বের ১০০ ক্ষমতাধর নারী তালিকায় তার নাম অন্তর্ভুক্ত করে।
ক্যালিফোর্নিয়ার স্যাক্রামেন্টোতে জন্মগ্রহণ করা ও বেড়ে ওঠা চ্যাস্টেইনের শৈশব থেকেই অভিনয়ের প্রতি আগ্রহ জন্মে। ১৯৯৮ সালে শেকসপিয়ারের জুলিয়েট চরিত্রে অভিনয়ের মধ্য দিয়ে তার পেশাদার মঞ্চ অভিনয় জীবন শুরু হয়। জুইলিয়ার্ড স্কুলে অভিনয় নিয়ে পড়াশোনার পর তিনি টেলিভিশন প্রযোজক জন ওয়েলসের সাথে একটি প্রতিভা অন্বেষণ চুক্তিতে আবদ্ধ হন। তাকে ল অ্যান্ড অর্ডার: ট্রায়াল বাই জুরি-সহ কয়েকটি টেলিভিশন ধারাবাহিকে অতিথি চরিত্রে দেখা যায়। এছাড়া তিনি ২০০৪ সালে আন্তন চেখভের দ্য চেরি অরচার্ড এবং ২০০৬ সালে অস্কার ওয়াইল্ডের বিয়োগান্ত সালোমে মঞ্চনাটকে অভিনয় করেন।
চ্যাস্টেইন প্রযোজনা প্রতিষ্ঠান ফ্রেকল ফিল্মসের প্রতিষ্ঠাতা, যা চলচ্চিত্রে বৈচিত্রতাকে প্রচারের লক্ষ্যে প্রতিষ্ঠা করা হয়েছে। তিনি ফুটবল ক্লাব অ্যাঞ্জেল সিটি এফসির বিনিয়োগকারী। তিনি মানসিক স্বাস্থ্য এবং লিঙ্গ ও বর্ণ সমতার বিষয়ে সোচ্চার। তিনি ফ্যাশন নির্বাহী জিয়ান লুকা পাসি দে প্রেপোসুলোকে বিয়ে করেছেন, তাদের দুই কন্যা রয়েছে।
প্রারম্ভিক জীবন ও শিক্ষা
চ্যাস্টেইন ১৯৭৭ সালের ২৪শে মার্চ ক্যালিফোর্নিয়া অঙ্গরাজ্যের স্যাক্রামেন্টোতে জন্মগ্রহণ করেন। তার পিতা মাইকেল মোনাস্টেরিও ছিলেন একজন রক সঙ্গীতজ্ঞ এবং মাতা জেরি রেনি হ্যাস্টি (প্রদত্ত নাম: চ্যাস্টেইন)। তার জন্মের সময় তার পিতামাতা দুজনেই কিশোর-কিশোরী ছিলেন। চ্যাস্টেইন তার পরিবার সম্পর্কে জনসম্মুখে আলোচনা করতে অনিচ্ছুক। তিনি মোনাস্টেরিও থেকে দূরে ছিলেন, যিনি ২০১৩ সালে মারা যান। তিনি বলেন তার জন্মসনদে পিতার নাম তালিকাভুক্ত হয়নি।  তার দুই বোন ও দুই ভাই রয়েছে। তার ছোট বোন জুলিয়েট মাদকাসক্ত হয়ে ২০০৩ সালে ২৪ বছর বয়সে আত্মহত্যা করেন। চ্যাস্টেইন তার মাতা ও সৎ বাবা মাইকেল হ্যাস্টির কাছে বড় হন। হ্যাস্টি একজন অগ্নি নির্বাপনকর্মী ছিলেন।  চ্যাস্টেইন বলেন তার সৎ বাবাই প্রথম ব্যক্তি যিনি তার নিরাপত্তা নিশ্চিত করেছিলেন। তার মাতামহ ম্যারিলিনের সাথে তার ঘনিষ্ঠ সম্পর্ক রয়েছে। তিনি বলেন ম্যারিলিন "সর্বদা আমার প্রতি বিশ্বাস রেখেছে।"
থাম্ব|নিউ ইয়র্ক সিটির [[জুলিয়ার্ড স্কুল, যেখানে চ্যাস্টেইন অভিনয় নিয়ে পড়াশোনা করেন।]] সাত বছর বয়সে তার মাতামহ তাকে জোসেফ অ্যান্ড দি আমেজিং টেকনিকালার ড্রিমকোট মঞ্চনাটক দেখতে নিয়ে যাওয়ার পর চ্যাস্টেইনের অভিনয়ের প্রতি আগ্রহ জন্মে। তিনি নিয়মিত অন্যান্য ছেলেমেয়েদের সাথে অপেশাদার নাটকে কাজ করতেন এবং নিজেকে তাদের সৃজনশীল পরিচালক বলে মনে করতেন। স্যাক্রামেন্টোর এল কামিনো ফান্ডামেন্টাল হাই স্কুলে শিক্ষার্থী থাকাকালীন তিনি শিক্ষা কার্যক্রমে খারাপ ফলাফল করেন। তিনি বিদ্যালয়ে একাকী ছিলেন এবং নিজেকে বিদ্যালয়ের জন্য অনুপযুক্ত বলে মনে করতেন, এবং অবশেষে তার কাছে প্রদর্শন কলার দ্বার উন্মুক্ত হয়। তবে তিনি শেকসপিয়ারের লেখা পড়তে না পারার জন্য বিদ্যালয়ের অভাব বোধ করেন, কারণ তার সহপাঠীদের সাথে ওরেগন শেকসপিয়ার উৎসবে তার নাটকে দেখতে গিয়ে বিমোহিত হয়েছিলেন। বিদ্যালয়ের শেষভাগে এসে অনেক বেশি অনুপস্থিতির জন্য তিনি চূড়ান্ত পরীক্ষায় বসতে পারেননি, তবে পরবর্তীকালে তিনি একটি ডিপ্লোমা অর্জন করেন। তিনি এরপর ১৯৯৬ থেকে ১৯৯৭ সাল পর্যন্ত স্যাক্রামেন্টো সিটি কলেজে পড়াশোনা করেন। এই সময়ে তিনি এই প্রতিষ্ঠানের বিতর্ক দলের একজন সদস্য ছিলেন। তার শৈশবের বর্ণনা দিতে গিয়ে তিনি স্মরণ করেন:"আমি একক মায়ের সাথে বড় হই যিনি আমাদের টেবিলে খাবার দেওয়ার জন্য কঠোর পরিশ্রম করতেন। অনেক রাত আমরা না খেয়ে ঘুমাতে যেতাম। আমাদের বেড়ে ওঠা খুবই কষ্টকর ছিল। আমার বেড়ে ওঠা এত সহজ ছিল না।"
১৯৯৮ সালে চ্যাস্টেইন আমেরিকান একাডেমি অব ড্রামাটিক আর্টস থেকে পড়াশোনা সম্পন্ন করেন এবং সান ফ্রান্সিস্কো বে এলাকার থিয়েটারওয়ার্কস কোম্পানি কর্তৃক মঞ্চস্থ রোমিও অ্যান্ড জুলিয়েট নাটকে জুলিয়েট চরিত্রে অভিনয়ের মধ্য দিয়ে তার পেশাদার মঞ্চ অভিনয়ের যাত্রা শুরু হয়। এই নাটক তাকে নিউ ইয়র্ক সিটির জুলিয়ার্ড স্কুলে অডিশন দিতে সহায়তা করে, যেখানে তিনি অভিনেতা রবিন উইলিয়ামস কর্তৃক অনুদানকৃত একটি বৃত্তি অর্জন করেন। এই বিদ্যালয়ের প্রথম বর্ষে চ্যাস্টেইন দুঃশ্চিন্ত ছিলেন এবং এই শিক্ষা কার্যক্রম থেকে বাদ পড়ে যাওয়া নিয়ে উদ্বিগ্ন ছিলেন এবং তার বেশিরভাগ সময় বই পড়ে ও চলচ্চিত্র দেখে কাটাতেন। তিনি বলেন দ্বিতীয় বর্ষে তার অভিনীত দ্য সিগাল নাটকের সফলতা তাকে আত্মবিশ্বাসী করে তুলতে সহায়তা করে। তিনি ২০০৩ সালে এই প্রতিষ্ঠান থেকে চারুকলায় স্নাতক ডিগ্রি অর্জন করেন।
২০০৪-১০: প্রারম্ভিক কাজ
চ্যাস্টেইন প্রথম টেলিভিশনের জন্য অভিনয় করেন ২০০৪ সালে ওয়ার্নার ব্রস নেটওয়ার্কের সোপ অপেরা ডার্ক শ্যাডোস-এ ক্যারোলিন স্টোডার্ড ভূমিকায়। ধারাবাহিকটি পরিচালনা করেন পি. জে. হোগান, কিন্তু এটি সম্প্রচারিত হয়নি। পরবর্তী বছর তিনি মেডিক্যাল নাট্যধর্মী ধারাবাহিক ইআর-এ অতিথি চরিত্রে অভিনয় করেন। ২০০৪ থেকে ২০০৭ সালে তিনি ভেরোনিকা মার্স (২০০৪), ক্লোজ টু হোম (২০০৬), ও ল অ্যান্ড অর্ডার: ট্রায়াল বাই জুরি (২০০৫-২০০৬) টেলিভিশন ধারাবাহিকে অভিনয় করেন।
২০১১-১৩: সাফল্য ও পরিচিতি
thumb|upright|২০১১ সালে [[বার্লিন আন্তর্জাতিক চলচ্চিত্র উৎসব|৬১তম বার্লিন আন্তর্জাতিক চলচ্চিত্র উৎসবে চ্যাস্টেইন।]]
চ্যাস্টেইন ২০১১ সালে ৬টি চলচ্চিত্রে শ্রেষ্ঠাংশে অভিনয় করে ব্যাপক সমাদৃত হন ও পরিচিতি লাভ করেন। এই বছরে তার অভিনীত প্রথম চলচ্চিত্র টেক শেল্টার-এ তিনি মাইকেল শ্যাননের চরিত্রের স্ত্রী ভূমিকায় অভিনয় করেন। জেফ নিকোল্‌স পরিচালিত ছবিটি ২০১১ সালে সানড্যান্স চলচ্চিত্র উৎসবে প্রদর্শিত হয়। দ্য ডেইলি টেলিগ্রাফ-এর সমালোচক টিম রোবি এই চলচ্চিত্রের গল্পবলায় চ্যাস্টেইনের অভিনয় কতটুকু ভূমিকা রেখেছে তা উল্লেখ করেন। শেকসপিয়ারীয় বিয়োগান্ত নাটক অবলম্বনে রেফ ফাইঞ্জের নির্মিত করিওলানাস চলচ্চিত্রে তিনি ভার্জিলিয়া চরিত্রে অভিনয় করেন। তার পরবর্তী চলচ্চিত্র ছিল ব্র্যাড পিটের বিপরীতে টেরেন্স মালিক পরিচালিত দ্য ট্রি অব লাইফ। এটি ২০০৮ সালে চিত্রায়িত হয়েছিল এবং তিনি কোন প্রকার চিত্রনাট্য না পেয়েই এই চলচ্চিত্রের সাথে চুক্তিবদ্ধ হয়েছিলেন। পরবর্তীতে চিত্রায়ন চলাকালীন তিনি ও পিট তাদের দৃশ্য ও সংলাপ পরিবর্তন করেছিলেন।
এই বছরে চ্যাস্টেইনের সেরা সাফল্য আসে দ্য হেল্প চলচ্চিত্রের মধ্য দিয়ে। ক্যাথরিন স্টকেটের একই নামের উপন্যাস অবলম্বনে নির্মিত এই চলচ্চিত্রে তিনি ভায়োলা ডেভিস, অক্টাভিয়া স্পেন্সার ও এমা স্টোনের সাথে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১২ সালে থ্রিলারধর্মী জিরো ডার্ক থার্টি চলচ্চিত্রে সিআইএ এজেন্ট মিয়া চরিত্রে অভিনয় করে শ্রেষ্ঠ অভিনেত্রী বিভাগে গোল্ডেন গ্লোব পুরস্কার লাভ করেন এবং তার দ্বিতীয় একাডেমি পুরস্কারের মনোনয়ন লাভ করেন। একই বছর দ্য এয়ারেস নাটক দিয়ে তার ব্রডওয়েতে অভিষেক হয়।
২০১৪-বর্তমান: কর্মজীবনের বিস্তৃতি ও উত্থান-পতন
তার সর্বোচ্চ আয়কারী দুটি চলচ্চিত্র হল বিজ্ঞান কল্পকাহিনীমূলক ক্রিস্টোফার নোলান পরিচালিত ইন্টারস্টেলার (২০১৪) ও রিডলি স্কট পরিচালিত দ্য মার্শিয়ান (২০১৫) ও মলিস গেম (২০১৭) চলচ্চিত্র দিয়ে প্রশংসা অর্জন করেন।
২০১৪ সালে চ্যাস্টেইনের অভিনীত শেষ চলচ্চিত্র ছিল জে. সি. চ্যান্ডর পরিচালিত অপরাধ নাট্যধর্মী আ মোস্ট ভায়োলেন্ট ইয়ার। এটি ১৯৮১ সালের নিউ ইয়র্ক সিটির পটভূমিতে নির্মিত। ১৯৮১ সালে এই শহরে অপরাধের হার সর্বাধিক ছিল। চলচ্চিত্রটিতে তেল কোম্পানির মালিক (অস্কার আইজ্যাক অভিনীত) ও তার নির্দয় স্ত্রীর (চ্যাস্টেইন) গল্প বর্ণিত হয়েছে। চ্যাস্টেইন তার চরিত্রের প্রস্তুতি হিসেবে এই সময় নিয়ে অধ্যয়ন করেন এবং ব্রুকলিনের উপভাষা রপ্ত করার জন্য একজন প্রশিক্ষকের অধীনে প্রশিক্ষণ নেন। তিনি পোশাক পরিকল্পনাকারী কাসিয়া ওয়ালিকা-মাইমোনের সাথে যুক্ত হয়ে তার চরিত্রের পোশাক-পরিচ্ছদ নিয়েও কাজ করেন এবং উক্ত সময়ের কাপড়ের জন্য আরমানির সাথে যোগাযোগ করেন। সান ফ্রান্সিস্কো ক্রনিকল-এর মাইক লাসাল চ্যাস্টেইনের অভিনয়কে "সেই যুগের নব্য ধনী নিউ ইয়র্কের নারীর বিমূর্ত প্রকাশ" বলে বর্ণনা করেন; এবং দ্য গার্ডিয়ান-এর মার্ক কেরমোড লেডি ম্যাকবেথের চরিত্র থেকে অনুপ্রাণিত এই চরিত্রে চ্যাস্টেইনকে "অসাধারণ" বলে উল্লেখ করেন। তিনি এই চলচ্চিত্রের জন্য চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ২০১৪ সালে তার কাজের জন্য ব্রডকাস্ট ফিল্ম ক্রিটিকস অ্যাসোসিয়েশন তাকে একটি বিশেষ সম্মাননা পুরস্কার প্রদান করে।
কয়েকটি প্রগাঢ় চরিত্রে অভিনয়ের পর চ্যাস্টেইন প্রফুল্ল চরিত্রের খোঁজ করছিলেন। তিনি তারকাবহুল কল্পনাধর্মী দ্য হান্টসম্যান: উইন্টার্স ওয়ার (২০১৬) চলচ্চিত্রের খোঁজ পান। এটি মূলত ২০১২ সালের স্নো হোয়াইট অ্যান্ড দ্য হান্টসম্যান চলচ্চিত্রের পূর্ববর্তী ও অনুবর্তী উভয় হিসেবে কাজ করে। তিনি এই চরিত্রের প্রতি আকৃষ্ট হয়েছিলেন কারণ এতে তার অভিনীত নারী যোদ্ধার দক্ষতা পুরুষ যোদ্ধার সমান ছিল, কিন্তু চলচ্চিত্রটি নেতিবাচক পর্যালোচনা লাভ করে। তিনি এরপর রাজনৈতিক থ্রিলারধর্মী মিস স্লোয়ান (২০১৬) চলচ্চিত্রের নাম ভূমিকায় অভিনয় করেন। এতে তিনি পুনরায় জন ম্যাডেনের সাথে অভিনয় করেন। তার চরিত্রটি ছিল একজন লবিকারীর। এজন্য তিনি আমেরিকায় লবির অনুশীলন সম্পর্কে অধ্যয়নের জন্য জ্যাক আব্রামফের ক্যাপিটল পানিশমেন্ট উপন্যাসটি পড়েছিলেন এবং নারী লবিকারীদের আচরণ ও তাদের বাচনভঙ্গী সম্পর্কে জানতে কয়েকজন নারী লবিকারীর সাথে সাক্ষাৎ করেন। রোলিং স্টোন-এর পিটার ট্র্যাভার্স তাকে এই গ্রহের অন্যতম সেরা অভিনেত্রী হিসেবে অভিহিত করে বলেন চ্যাস্টেইন সফলভাবে দর্শকদের স্লোয়ানের জীবনের প্রতি আকৃষ্ট করেছেন। অন্যদিকে লস অ্যাঞ্জেলেস টাইমস-এর জাস্টিন চ্যাং তার অভিনয়কে "বাগাড়ম্বরপূর্ণ যথার্থ এবং দৃঢ়ভাবে কুণ্ডলী পাকানো ভাবানুভূতিপূর্ণ ঐকান্তিকতা" বলে উল্লেখ করেন।  চ্যাস্টেইন তার অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
ব্যক্তিগত জীবন
২০০০-এর দশকে চ্যাস্টেইন লেখক ও পরিচালক নেড বেনসনের সাথে দীর্ঘদিন প্রেমের সম্পর্কে জড়িয়ে ছিলেন। ২০১০ সালে সেই সম্পর্কের বিচ্ছেদ ঘটে। ২০১২ সালে তিনি ইতালীয় অভিজাত পরিবার পাসি দে প্রেপসুলো কাউন্টের জিয়ান লুকা পাসি দে প্রেপোসুলোর সাথে সম্পর্কে জড়ান। প্রেপসুলো ফ্যাশন ব্র্যান্ড মঙ্কলারের নির্বাহী। ২০১৭ সালের ১০ই জুন তারা ইতালির কার্বোনেরায় প্রেপসুলোর পারিবারিক নিবাসে বিবাহবন্ধনে আবদ্ধ হন। তারা নিউ ইয়র্ক সিটিতে বসবাস করেন। ২০১৮ সালে সারোগেসির মাধ্যমে তাদের এক কন্যা জন্ম নেয়। তার নাম গুলেত্তা পাসি চ্যাস্টেইন।
চ্যাস্টেইন একজন নারীবাদী এবং তাকে প্রায়ই হলিউডে নারী ও ক্ষুদ্রগোষ্ঠীদের বৈষম্য নিয়ে কথা বলতে দেখা যায়। তিনি দ্য হলিউড রিপোর্টার-এর ডিসেম্বর ২০১৫ সংখ্যায় হলিউড শিল্পে লিঙ্গ বৈষম্য নিয়ে মতামত কলাম লিখেন। ২০১৭ সালে কান চলচ্চিত্র উৎসবে তিনি জুরি সদস্য হিসেবে দায়িত্ব পালন করেন এবং তিনি অধিকাংশ চলচ্চিত্রে নারীর গৌণ ভূমিকা নিয়ে আক্ষেপ করেন। তিনি নারী চলচ্চিত্র সমালোচকের কমতির অভিযোগ করেন, এবং তিনি মনে করেন এর ফলে চলচ্চিত্রে লিঙ্গ-নিরপেক্ষ দৃষ্টিকোণ বাধাপ্রাপ্ত হচ্ছে। চ্যাস্টেইন চলচ্চিত্রের সেটে আরও লিঙ্গ ভারসাম্যের কথা বলেন, তন্মধ্যে রয়েছে চলচ্চিত্রের কলাকুশলীদের মধ্যে এবং ক্ষমতাধর অবস্থানে আরও নারীর উপস্থিতি। সামাজিক মাধ্যমে চ্যাস্টেইন এই শিল্পে যৌন নিপীড়নের ভুক্তভোগীদের সোচ্চার হওয়ার আহ্বান জানান। যৌন নিপীড়ন ও বৈষম্য থেকে নারীদের রক্ষার জন্য ২০১৮ সালে তিনি হলিউডে ৩০০ নারীকে নিয়ে টাইম্‌স আপ আন্দোলন শুরু করেন।
চলচ্চিত্র ও পুরস্কারের তালিকা
চ্যাস্টেইন দুটি একাডেমি পুরস্কারের মনোনয়ন লাভ করেছেন, তন্মধ্যে দ্য হেল্প চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে এবং জিরো ডার্ক থার্টি চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে। তিনি জিরো ডার্ক থার্টি চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেছেন; এবং মিস স্লোয়ান ও মলিস গেম চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে এবং দ্য হেল্প ও আ মোস্ট ভায়োলেন্ট ইয়ার চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে আরও চারটি গোল্ডেন গ্লোব পুরস্কারের মনোনয়ন পেয়েছেন।
মাফতলাল পুরোহিত
মাফতলাল পুরোহিত গুজরাটের দ্বাদশ বিধানসভায় ধনরা নির্বাচনী কেন্দ্র থেকে বিধানসভার সদস্য নির্বাচিত হয়েছিলেন।
গৃহগোধিকা
মল
একটি গৃহগোধিকা সাধারণত বাড়ির এক জায়গাতেই তার মল রেখে যায়। বাড়ির মালিকদের জন্যে এটা মাঝে মধ্যে বড় এক অসুবিধা। এর কারণে নির্দিষ্ট কিছু পৃষ্ঠতলে দাগ পড়ে যায়।
প্রজাতি
• Hemidactylus acanthopholis Mirza & Sanap, 2014
• Hemidactylus adensis Šmíd et al., 2014
• Hemidactylus agrius Vanzolini, 1978
• Hemidactylus albituberculatus Trape, 2012
• Hemidactylus albivertebralis  Trape & Böhme, 2012
• Hemidactylus albofasciatus Grandison & Soman, 1963
• Hemidactylus albopunctatus Loveridge, 1947
• Hemidactylus alkiyumii Carranza & Arnold, 2012
• Hemidactylus anamallensis (Günther, 1875)
• Hemidactylus angulatus Hallowell, 1854
• Hemidactylus ansorgii Boulenger, 1901
• Hemidactylus aporus Boulenger, 1906
• Hemidactylus aquilonius McMahan & Zug, 2007
• Hemidactylus arnoldi Lanza, 1978
• Hemidactylus awashensis Šmíd et al., 2014
• Hemidactylus barbierii Sindaco, Razzetti & Ziliani, 2007
• Hemidactylus barodanus Boulenger, 1901
• Hemidactylus bavazzanoi Lanza, 1978
• Hemidactylus bayonii Bocage, 1893
• Hemidactylus beninensis Bauer, Tchibozo, Pauwels & Lenglet, 2006
• Hemidactylus boavistensis Boulenger 1906
• Hemidactylus bouvieri (Bocourt, 1870)
• Hemidactylus bowringii (Gray, 1845) – পূবদেশী ঘর টিকটিকি
• Hemidactylus brasilianus Amaral, 1935
• Hemidactylus brookii Gray, 1845 – ব্রুকের গৃহগোধিকা, চিতি ঘর টিকটিকি
• Hemidactylus citernii Boulenger, 1912
• Hemidactylus coalescens Wagner, Leaché & Fujita, 2014
• Hemidactylus craspedotus Mocquard, 1890
• Hemidactylus dawudazraqi Moravec, Kratochvíl, Amr, Jandzik, Šmíd & Gvoždík, 2011
• Hemidactylus depressus Gray, 1842
• Hemidactylus dracaenacolus Rösler & Wranik, 1999
• Hemidactylus echinus O'Shaughnessy, 1875
• Hemidactylus endophis Carranza & Arnold, 2012
• Hemidactylus fasciatus Gray, 1842
• Hemidactylus festivus Carranza & Arnold, 2012
• Hemidactylus flaviviridis Rüppell, 1835 – বাংলা বড় ঘর টিকটিকি
• Hemidactylus forbesii Boulenger, 1899
• Hemidactylus foudaii Baha El Din, 2003
• Hemidactylus frenatus Schlegel, 1836 – টিকটিকি
• Hemidactylus funaiolii Lanza, 1978
• Hemidactylus garnotii A.M.C. Duméril & Bibron, 1836 – ইন্দো-প্রশান্তমহাসাগরীয় গৃহগোধিকা, গার্নটের দোলা টিকটিকি
• Hemidactylus giganteus Stoliczka, 1871 – বৃহৎ পাতাবাঁকাপা গেকো
• Hemidactylus gracilis Blanford, 1870 – সুতনু পাতাবাঁকাপা গেকো
• Hemidactylus granchii Lanza, 1978
• Hemidactylus graniticolus Agarwal, Giri & A.M. Bauer, 2011
• Hemidactylus greeffii Bocage, 1886 – গ্রীফের গেকো, গ্রীফের বৃহৎ গেকো
• Hemidactylus hajarensis Carranza & Arnold, 2012
• Hemidactylus homoeolepis Blanford, 1881
• Hemidactylus hunae - চিতি শিলা গেকো
• Hemidactylus inexpectatus Carranza & Arnold, 2012
• Hemidactylus inintellectus Sindaco, Ziliani, Razzetti, Pupin, Grieco, 2009
• Hemidactylus isolepis Boulenger, 1895
• Hemidactylus jubensis Boulenger, 1895
• Hemidactylus kamdemtohami A.M. Bauer & Pauwels, 2002
• Hemidactylus karenorum (Theobald, 1868) – বর্মী পাতাবাঁকাপা গেকো
• Hemidactylus klauberi Scortecci, 1948
• Hemidactylus kyaboboensis Wagner, Leaché & Fujita, 2014
• Hemidactylus laevis Boulenger, 1901
• Hemidactylus lankae - টার্মাইট হিল গেকো, শ্রীলঙ্কার পাতাবাঁকাপা গেকো
• Hemidactylus laticaudatus L.G. Andersson, 1910
• Hemidactylus leightoni Boulenger, 1911
• Hemidactylus lemurinus Arnold, 1980
• Hemidactylus leschenaultii A.M.C. Duméril & Bibron, 1836 – লেশেনল্টের পাতাবাঁকাপা গেকো
• Hemidactylus longicephalus Bocage, 1873
• Hemidactylus lopezjuradoi Arnold, Vasconcelos, Harris, Mateo & Carranza, 2008
• Hemidactylus luqueorum Carranza & Arnold, 2012
• Hemidactylus mabouia (Moreau de Jonnès, 1818) – ক্রান্তীয় গৃহগোধিকা, আফ্রো-আমেরিকান গৃহগোধিকা, বিশ্বজনীন গৃহগোধিকা
• Hemidactylus macropholis Boulenger, 1896
• Hemidactylus maculatus A.M.C. Duméril & Bibron, 1836 – চিতি পাতাবাঁকাপা গেকো
• Hemidactylus mahendrai Shukla, 1983
• Hemidactylus mandebensis Šmíd et al., 2014
• Hemidactylus marmoratus Hallowell, 1861
• Hemidactylus masirahensis Carranza & Arnold, 2012
• Hemidactylus matschiei (Tornier, 1901)
• Hemidactylus megalops Parker, 1932
• Hemidactylus muriceus Peters, 1870
• Hemidactylus newtoni Ferreira, 1897
• Hemidactylus ophiolepis Boulenger, 1903
• Hemidactylus ophiolepoides Lanza, 1978
• Hemidactylus oxyrhinus Boulenger, 1899
• Hemidactylus palaichthus Kluge, 1969
• Hemidactylus parvimaculata
• Hemidactylus paucituberculatus Carranza & Arnold, 2012
• Hemidactylus persicus J. Anderson, 1872 – পারসিক পাতাবাঁকাপা গেকো
• Hemidactylus platycephalus W. Peters, 1854
• Hemidactylus porbandarensis Sharma, 1981
• Hemidactylus prashadi M.A. Smith, 1935 – বোম্বাই পাতাবাঁকাপা গেকো
• Hemidactylus pseudomuriceus Henle & Böhme, 2003
• Hemidactylus puccionii Calabresi, 1927
• Hemidactylus richardsonii Gray, 1845
• Hemidactylus ruspolii Boulenger, 1896 – খামারের পাতাবাঁকাপা গেকো, রুসপোলির গেকো, শালগম লেজি হলুদকালো গেকো
• Hemidactylus sinaitus Boulenger, 1885
• Hemidactylus smithi Boulenger, 1895
• Hemidactylus somalicus Parker, 1932
• Hemidactylus squamulatus Tornier, 1896
• Hemidactylus stejnegeri Ota & Hikida, 1989
• Hemidactylus subtriedrus Jerdon, 1854
• Hemidactylus tanganicus Loveridge, 1929
• Hemidactylus tasmani Hewitt, 1932
• Hemidactylus taylori Parker, 1932
• Hemidactylus thayene McMahan & Zug, 2007
• Hemidactylus triedrus (Daudin, 1802) – টার্মাইট হিল গেকো
• Hemidactylus tropidolepis Mocquard, 1888
• Hemidactylus turcicus Linnaeus, 1758 – ভূমধ্যসাগরীয় গৃহগোধিকা
• Hemidactylus vietnamensis Darevsky, Kupriyanova & Roshchin, 1984
• Hemidactylus yerburyi J. Anderson, 1895
পাবলিক নলেজ প্রজেক্ট
পাবলিক নলেজ প্রজেক্ট একটি অলাভজনক গবেষণা উদ্যোগ যা উন্মুক্ত প্রবেশাধিকার নীতির আলোকে আর্থিক প্রনোদনাপ্রাপ্ত গবেষণার ফলাফলগুলি বিনামুল্যে সহজলভ্য করার চেস্টা করে এবং সহজলভ্যতার জন্য সফ্টওয়্যার সমাধান সহ প্রয়োজনীয় নীতি তৈরীর দিকে মনোযোগ দেয়। ব্রিটিশ কলাম্বিয়া বিশ্ববিদ্যালয়ের শিক্ষা অনুষদ, সাইমন ফ্রেজার বিশ্ববিদ্যালয়ের কানাডিয়ান সেন্টার ফর স্টাডিজ ইন পাবলিশিং, পিটসবার্গ বিশ্ববিদ্যালয়, অন্টারিও ইউনিভার্সিটি লাইব্রেরি কাউন্সিল, ক্যালিফোর্নিয়া ডিজিটাল লাইব্রেরি এবং স্ট্যানফোর্ড বিশ্ববিদ্যালযয়ের স্কুল অফ এডুকেশনের সম্মিলিত অংশগ্রহণে এই কার্যক্রমের সূচনা হয়। বিভিন্ন উদ্ভাবনী অনলাইন পরিবেশের বিকাশের মাধ্যমে জ্ঞানগর্ভ এবং সাধারণ প্রাতিষ্ঠানিক গবেষণাকে আরো উন্নত ও মানসম্মত পর্যায়ে নিয়ে যাওয়া এর মুল লক্ষ।
ইতিহাস
১৯৯৮ সালে জন উইলিন্সকির ( John Willinsky ) উদ্যোগে কানাডার ভ্যানকুভারে অবস্থিত ব্রিটিশ কলাম্বিয়া বিশ্ববিদ্যালয়ের শিক্ষা অনুষদের ভাষা ও সাক্ষরতা শিক্ষা বিভাগে পাবলিক নলেজ প্রজেক্টের (Publicknowledgeproject),সংক্ষেপে পিকেপি (P K P) জন্ম হয়। জন উইলিন্সকি এখানে শিক্ষা এবং প্রকাশনা বিষয়ে গবেষণা করছিলেন । প্রকাশনার উন্মুক্ত প্রবেশাধিকার আন্দোলনে উইলিন্সকি একজন শীর্ষস্থানীয় উকিল। জন গবেষণার গুরুত্ব নিয়ে তিনি ব্যাপক লেখালেখি করেছেন।
পিকেপি শুরু থেকেই প্রচলিত প্রাতিষ্ঠানিক পরিবেশের পরিবর্তে জ্ঞানগর্ভ গবেষণা এবং এর ফলাফলে সাধারণের প্রবেশাধিকার বাড়ানোর ব্যাপারে বেশি মনোযোগী ছিলো। তবে অচিরেই এর পরিধি বিস্তৃত হয়ে যায় জ্ঞানগর্ভ যোগাযোগ এবং প্রকাশনার কাজে। বিশেষ করে বাণিজ্যিক বিপণন ও প্রবেশ-অযোগ্য মডেলের উপর নির্ভরশীলতা কমিয়ে গবেষণাকে কীভাবে সাশ্রয়ী করা যায় সেদিকে বেশি মনোযোগ তৈরী হয়। এর আলোকে ব্যবস্থাপনা, প্রকাশনা, এবং সাময়িকী, কনফারেন্স, ও মনোগ্রাফের ইনডেক্সিংয়ের জন্য উম্মুক্ত প্রবেশযোগ্য সফটওয়ার তৈরী করেছে। পাশাপাশি গবেষণাকে জনগনের জন্য সহজলভ্য করার তাকিদে বিভিন্ন অংশীদারদের সাথে একত্রে কাজ করছে। স্কলারলি পাবলিশিং এন্ড একাডেমিক রিসোর্সেস কোয়ালিশন (Scholarly Publishing and Academic Resources Coalition | SPARC) ব্রাজিলিয়ান ইন্সটিটিউট ফর ইনফরমেশন সায়েন্স এন্ড টেকনোলজি (Brazilian Institute for Information Science and Technology | IBICT)) এবং ইন্টারন্যাশনাল নেটওয়ার্ক ফর দি এভিল্যাবিলিটি অব সায়েন্টিফিক পাবলিকেশন্স (International Network for the Availability of Scientific Publications | INASP). এমনই কয়েকটি অংশীদারী সংস্থা।
উন্নয়নশীল বিশ্বের প্রকাশক, গ্রন্থাগারিক এবং প্রাতিষ্ঠানগুলিকে নিয়ে আফ্রিকান জার্নালস অনলাইন, (African Journals OnLine (AJOL)এবং এশিয়া জার্নাল অনলাইনের (Asia Journals Online) মতো জ্ঞানগর্ভ গবেষণা পোর্টালের কাজের ক্ষেত্রে আইএনএএসপি (INASP) সহযোগী ভূমিকা পালন করছে। ২০০৮ সালে পিকেপি কানাডিয়ান সংস্থা সিনারজিস ইনিশিয়েটিভের (Synergies initiative) সাথে সংযুক্ত হয়ে একটি জাতীয় প্লাটফর্ম তৈরী করে যার মাধ্যমে কানাডা অঞ্চলের সামাজিক বিজ্ঞান এবং মানবিক বিষয়ে গবেষণা সংযোগ তৈরী হয়।
ক্রমবিকাশ
২০০৫ থেকে ২০০৯
পাবলিক নলেজ প্রজেক্ট ২০০৫ এবং ২০০৯ সালের মধ্যবর্তী সময়ে দ্রুত পরিচিতি লাভ করে। ২০০৬ সালে প্রায় ৪০০ সাময়িকী OJS অর্থাৎ উন্মুক্ত সাময়িকী পদ্ধতি (Open Journal Systems) ব্যবহার শুরু করে। অপরদিকে OCS বা উম্মুক্ত কনফারেন্স পদ্ধতিতে (Open Conference Systems) যুক্ত হয় ৫০টি কনফারেন্স। ৪টি সংস্থা হার্ভেস্টর (Harvester) ব্যবহার করছিলো এবং এ সংক্রান্ত অনলাইন সাপোর্ট ফোরামে প্রায় ৩৫০ সদস্য সত্রিয় ছিলো। ২০০৯ সালে এসে উম্মুক্ত সাময়িকী পদ্ধতিতে যুক্ত সাময়িকীর সংখ্যা দাড়ায় ৫০০০ এর বেশি। উম্মুক্ত কনফারেন্স পদ্ধতিতে কনফারেন্স সংখ্যা বেড়ে হয় ৫০০ এর বেশি। ২০টি সংস্থা এখন হার্ভেস্টর ব্যবহার করে এবং অনলাইন সাপোর্ট ফোরামের সদস্য সংখ্যা ২৪০০ পার হয়ে যায়।
২০০৫ সাল থেকেই উপর্যুক্ত তিনটি সফটওয়ার (OJS, OCS, Harvester)মড্যুলের বহুল ব্যবহার ছিলো। সাথে যুক্ত হয় লিমন ৮-এক্স এম এল( Lemon8-XML.)। সবগুলো অনলাইন ভান্ডার থেকে প্রতি মাসেই ক্রমবর্ধমান হারে গবেষণাপত্র ডাউনলোড হয়ে আসছে। ২০০৯ সালের ১২ জুন থেকে ২১ ডিসেম্বর পর্যন্ত উম্মুক্ত সাময়িকী পদ্ধতিতে ২৮৪৫১ ফাইল ডাউনলোড হয়, উম্মুক্ত কনফারেন্স পদ্ধতিতে ১২৫৫, হার্ভেস্টর থেকে ১২৫৫ এবং লিমন ৮-এক্স এম এল থেকে ১০৯৬ ফাইল ডাউনলোড হয়। মনোগ্রাফের প্রকাশনা ব্যবস্থাপনা মড্যুল হিসেবে ওপেন মনোগ্রাফ প্রেসের (Open Monograph Press) যাত্রা শুরু হয় এ সময়কালেই।
২০১০ থেকে চলমান
সেন্টার ফর ডিজিটাল সিস্টেম (Center for Digital Systems, CeDiS), ফ্রি ইউনিভার্সিটি অব বার্লিন (Free University of Berlin) এবং আরো দুটি প্রতিষ্ঠানের যৌথ উদ্যোগে এবং জার্মান গবেষণা ফাউন্ডেশনের (German Research Foundation , DFG) পৃষ্ঠপোষকতায় উমুক্ত সাময়িকী পদ্ধতির একটি জার্মান প্লাটফর্ম তৈরী হয় যা ২০১৪ থেকে প্রাথমিক ভাবে চলমান।
পিকেপি কনফারেন্স
পাবলিক নলেজ প্রজেক্টের দ্বিবার্ষিক সম্মেলন নিয়মিত অনুষ্ঠিত হয়ে থাকে। ২০০৭ সালে ১১-১৩ জুলাই কানাডার ব্রিটিশ কলাম্বিয়া প্রদেশের ভ্যানকুভারে প্রথম পিকেপি জ্ঞানগর্ভ প্রকাশনা সম্মেলন অনুষ্ঠিত হয় । ২০০৯ সালের জুলাইয়ের ৮-১০ তারিখে দ্বিতীয় সম্মেলনও একই যায়গায় অনুষ্ঠিত হয়। তৃতীয় সম্মেলন ২০১১ সালের ২৬-২৮ সেপ্টেম্বরে জার্মানির বার্লিনে এবং চতুর্থ জ্ঞানগর্ভ প্রকাশনা সম্মেলন অনুষ্ঠিত হয় ২০১৩ সালের ১৯-২১ আগস্ট মেক্সিকোতে।
২০০৭ এবং ২০০৯ সালের সম্মেলনে উপস্খপিত বিভিন্ন আলোচনার সারমর্ম একটি জ্ঞানগর্ভ প্রকাশনা ব্লগে রাখা হয়। এছাড়া ২০০৭ সালের কিছু নির্বাচিত গবেষণাপত্র অনলাইন সাময়িকীর বিশেষ সংখ্যায় প্রকাশ করা হয়। journal Scholarly and Research Communication নামক সাময়িকীতে ২০০৯ সালের সকল গবেষণাপত্র পাওয়া যাবে।
সফটওয়ার
এর বাইরেও আরো কিছু উম্মুক্ত প্রবেশযোগ্য সফটওয়ার যেমন ডি’স্পেস (DSpace) ইত্যাদি ব্যবহার করে বিভিন্ন প্রতিষ্ঠান তাদের গবেষণা ফলাফল শেয়ার করার করার জন্য নিজস্ব অবকাঠামো তৈরী করছে।
অংশীদারগন
অংশীদ্বারিত্বমুলক পাবলিক নলেজ প্রজেক্টে যে সব প্রতিষ্ঠান অংশগ্রহণ করেছে তারা হচ্ছে
সিমন ফ্রেজার বিশ্ববিদ্যালয় গ্রন্থাগার (Simon Fraser University Library) ব্রিটিশ কলাম্বিয়া বিশ্ববিদ্যালয় গ্রন্থাগার (The University of British Columbia Library) সিমন ফ্রেজার বিশ্ববিদ্যালয়ের অধীন কানাডিয়ান প্রকাশনা অধ্যয়ন কেন্দ্র (Canadian Centre for Studies in Publishing) পিটসবার্গ বিশ্ববিদ্যালয় (University of Pittsburgh) অন্টারিও বিশ্ববিদ্যালয় গ্রন্থাগার কাউন্সিল (Ontario Council of University Libraries) স্টানফোর্ড বিশ্ববিদ্যালয়ের(Stanford University) শিক্ষা স্কুল (Graduate School of Education)
তাঙ্গাই
তাঙ্গাই (தங்கை; 'অর্থ' ছোটো বোন) হচ্ছে ১৯৬৭ সালে মুক্তিপ্রাপ্ত একটি তামিল চলচ্চিত্র। কে বালাজি প্রযোজিত এবং এ সি তিরুলোকচন্দ্র দ্বারা পরিচালিত চলচ্চিত্রটিতে অভিনয় করেছিলেন শিবাজি গণেশন, কে আর বিজয়া, কাঞ্চনা, নাগেশ এবং মেজর সুন্দররাজন। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন।
সঙ্গীত
কন্নদাসনের গীতিতে গানগুলোর সুর করেছিলেন মনয়ঙ্গত সুব্রমণিয়ন বিশ্বনাথন।
নওগাঁ পলিটেকনিক ইনস্টিটিউট
নওগাঁ পলিটেকনিক ইনস্টিটিউট বাংলাদেশের একটি কারিগরী শিক্ষাপ্রতিষ্ঠান।  এই পলিটেকনিক ইনস্টিটিউটটি ২০০০ সালে প্রতিষ্ঠিত হয়। চারটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৫টি বিভাগ চলমান রয়েছে।
অবস্থান
নওগাঁ পলিটেকনিক ইনস্টিটিউটটি নওগাঁর গোস্তহাটির মোড় থেকে ১ কিলোমিটার দক্ষিণে দোবলহাটি রোড এ অবস্থিত ।
ইতিহাস
তৎকালীন আওয়ামী লীগের সাধারণ সম্পাদক আব্দুল জলিল এর প্রচেষ্টায় ২০০০ সালে এই প্রতিষ্ঠানটি গড়ে ওঠে। ২০০৪ সালে চারটি প্রযুক্তিতে ডিপ্লোমা কোর্স নিয়ে এর একাডেমিক কার্যক্রম শুরু হয়।
ল্যাব এবং ওয়ার্কসপসমূহ
উক্ত প্রতিষ্টানে ছাত্রছাত্রীদের জন্য রয়েছে নিম্নোক্ত ল্যাব।
ছাত্র সংগঠন
নওগাঁ পলিটেকনিক ইনস্টিটিউটে রয়েছে বিভিন্ন সামাজিক, রাজনৈতিক, সাংস্কৃতিক এবং ক্রিয়া সংগঠন।
গোবিন্দ প্রজাপতি
গোবিন্দ প্রজাপতি দ্বাদশ বিধানসভায় গুজরাটের পালানপুর আসন থেকে বিধানসভার সদস্য নির্বাচিত হয়েছিলেন।
নীলিমা অরুণ ক্ষীরসাগর
নীলিমা অরুণ ক্ষীরসাগর এফসিসিপি, এফআরসিপি, এফএনএএমএস এফএনএএস (জন্ম ১৯৪৯) একজন ভারতীয় ক্লিনিকাল ফার্মাসোলজিস্ট যিনি ১৯৯৩ সালে লিপোসোমাল অ্যাম্ফোটেরিকিন বি এবং এর ওষুধ সরবরাহের সিস্টেমটি বিকশিত ও পেটেন্ট করেছিলেন। তিনি কিং এডওয়ার্ড মেমোরিয়াল হাসপাতাল ও শেঠ গর্ডনদাস সুন্দরদাস মেডিকেল কলেজের প্রাক্তন ডিন। তিনি ইন্ডিয়ান কাউন্সিল অফ মেডিকেল রিসার্চ (আইসিএমআর) এর ক্লিনিকাল ফার্মাকোলজির জাতীয় চেয়ারপারসন এবং আমেরিকান কলেজ অফ ক্লিনিকাল ফার্মাকোলজির দক্ষিণ এশীয় অধ্যায়ের সভাপতি। তিনি পণ্য বিকাশ এবং ওষুধের পরিসংখ্যান পদ্ধতি সম্পর্কিত বিশ্ব স্বাস্থ্য সংস্থার কমিটির সদস্য।
ক্ষীরসাগর ভারতের ন্যাশনাল একাডেমি অফ সায়েন্সেসের ফেলো, ইংল্যান্ডের সেরেল রিসার্চ সেন্টারের ফেলো, ফার্মাসিউটিক্যাল মেডিসিন ইউকে অনুষদ এবং আমেরিকা যুক্তরাষ্ট্রের ক্লিনিকাল ফার্মাকোলজির ফেলো। তিনি ভারতের ফার্মাকোভিজিল্যান্স প্রোগ্রামের মূল প্রশিক্ষণ প্যানেলের সভাপতির দায়িত্ব পালন করছেন।
তিনি কেইএম হাসপাতালে এবং নাইয়ার হাসপাতাল মুম্বাইয়ে ক্লিনিকাল ফার্মাকোলজির বিভাগ স্থাপন করেছিলেন। ২০২১ সালের ইন্ডিয়ান মিউকর্মাইসিস মহামারীটির চিকিত্সার জন্য ব্যবহৃত লিপোসোমাল আম্ফোটেরিকিন-বি ড্রাগটি নলিনী ক্ষীরসাগর ১৯৯৩ সালে ভারতে তৈরি করেছিলেন এবং পেটেন্ট করেছিলেন।
রিয়া চক্রবর্তী
রিয়া চক্রবর্তী (জন্ম: ১ জুলাই ১৯৯২) হচ্ছেন ভারতের একজন চলচ্চিত্র অভিনেত্রী।  তিনি এমটিভির একজন সাবেক ভিজে ছিলেন।
পূর্ব জীবন
রিয়া কর্নাটক প্রদেশের ব্যাঙ্গালোরে একটি বাঙালি হিন্দু পরিবারে জন্মগ্রহণ করেন, তার বাবা সেনাবাহিনীতে চাকরি করতেন। আম্বালা সেনানিবাসের 'আর্মি পাবলিক স্কুলে' রিয়া পড়াশোনা করেছেন।
কর্মজীবন
তিনি ২০০৯ সালে এমটিভির একটি আপাতবাস্তব টেলিভিশন অনুষ্ঠান টিভিএস স্কুটি টিন ডিভার মাধ্যমে টেলিভিশন জগতে পদার্পণ করেন, যেখানে তিনি দ্বিতীয় স্থান অধিকার করেন। পরে দিল্লীতে অনুষ্ঠিত এমটিভি আয়োজিত ভিডিও জকি (ভিজে) অনুসন্ধানের অডিশনে তিনি নির্বাচিত হন। পরবর্তীতে তিনি এমটিভিতে সম্প্রচারিত পেপসি এমটিভি ওয়াসাপ, টিকট্যাক কলেজ বিট এবং এমটিভি গোন ইন ৬০ সেকেন্ডসের মতো অনুষ্ঠানে উপস্থাপনা করেছেন। ২০১২ সালে, তিনি তেলুগু চলচ্চিত্র তুনিগা তুনিগার মাধ্যমে চলচ্চিত্র জগতে পদার্পণ করেন, এই চলচ্চিত্রে তিনি নিধি চরিত্রে অভিনয় করেছেন। ২০১৩ সালে, তিনি বলিউডে মেরে ড্যাড কি মারুতি চলচ্চিত্রের মাধ্যমে অভিষেক করেন, যেখানে তিনি জ্যাসলিন চরিত্রে অভিনয় করেছেন। তিনি রোহান সিপ্পির সোনালি ক্যাবল চলচ্চিত্রে সোনালির চরিত্রে অভিনয় করেছেন। তিনি যশ রাজ ফিল্মসের ব্যাংক চোর চলচ্চিত্রে রিতেশ দেশমুখ এবং বিবেক ওবেরয়ের সঙ্গে অভিনয় করেছেন।
মিনেসোটা বিশ্ববিদ্যালয়
থাম্ব|ফ্রেডরিক আর. উইজম্যান আর্ট মিউজিয়াম, মিনসোটা বিশ্ববিদ্যালয় দ্য ইউনিভার্সিটি অব মিনেসোটা, টুইন সিটিজ যুক্তরাষ্ট্রের মিনেসোটা অঙ্গরাজ্যের মিনেপোলিস এবং সেন্ট পলে অবস্থিত একটি সরকারি বিশ্ববিদ্যালয়। এটি ইউনিভার্সিটি অব মিনেসোটা সিস্টেমের বৃহত্তম এবং প্রাচীনতম ক্যাম্পাস।
গঠন ও প্রশাসন
The University has 19 colleges, schools, and other major academic units:
The University has six University-wide interdisciplinary সেন্টারs and institutes whose work crosses collegiate lines:
লরেন্স র‍্যাবিনার
লরেন্স র‍্যাবিনার একজন তড়িৎ প্রকৌশলী।
জীবনী
র‍্যাবিনার ১৯৪৩ সালে নিউ ইয়র্কের ব্রুকলিনে জন্মগ্রহণ করেন। এমআইটি থেকে তড়িৎ প্রকৌশলে ১৯৬৪ সালে বিএসসি এবং এমএসসি এবং ১৯৬৭ সালে পিএইচডি ডিগ্রি অর্জন করেন। এরপর তিনি বেল ল্যাবসের টেকনিক্যাল স্টাফের সদস্য হিসেবে যোগদান করেন। তিনি ১৯৭২ সালে সুপারভাইজর, ১৯৮৫ সালে বিভাগীয় প্রধান, ১৯৯০ সালে পরিচালক এবং ১৯৯৫ সালে কার্যনির্বাহী ভাইস প্রেসিডেন্ট হিসেব নিযুক্ত হন। তিনি ২০০২ সালে রুটজার্স ইউনিভার্সিটির তড়িৎ প্রকৌশলের শিক্ষক হিসেবে যোগদান করেন।
সীরাতুন নোমান
সীরাতুন নোমান (سیرت النعمان) আবু হানিফাকে নিয়ে লিখিত শিবলী নোমানীর একটি জীবনী সাহিত্য। ১৮৯৩ সালের ১৫ ডিসেম্বর গ্রন্থটি রচনার কাজ শেষ হয়। এটি তার রচিত দ্বিতীয় গ্রন্থ। গ্রন্থটি দুইভাগে বিভক্ত। প্রথম ভাগে আবু হানিফার ব্যক্তি জীবন, শ্রেষ্ঠত্ব ও মর্যাদা এবং দ্বিতীয় অংশে তার উসূলে ফিকহ ও ইলমে কালাম সম্পর্কে আলোচনা করা হয়েছে। আবু হানিফার জীবনের উপর লিখিত গ্রন্থসমূহের মধ্যে এটি এখনও অতুলনীয়। গ্রন্থটিতে আবু হানিফার জীবন ও কর্মের পাশাপাশি হানাফি মাযহাবের বৈশিষ্ট্য বিশ্লেষণ করা হয়েছে।
বর্ণনা
গ্রন্থটির প্রথম অংশে শিবলী নোমানী আবু হানিফার জীবন, জ্ঞানসাধনা, কর্মযজ্ঞ, তার সম্বন্ধে প্রচলিত অতিরঞ্জিত কাহিনীগুলোর জবাব, তার সহজাত মেধা ও গভীর প্রজ্ঞার নিদর্শন সহ তার চরিত্র, জ্ঞানের ক্ষেত্রে ছাত্রদের পৃষ্ঠপোষকতার বিষয়গুলো তুলে এনেছেন। একইসাথে আবু হানিফার ব্যাপারে প্রচলিত অভিযোগের যৌক্তিক জবাব দেওয়ার চেষ্টা করেছেন। দ্বিতীয় অংশটিতে এসেছে আবু হানিফার চিন্তা দর্শন ও রচনাবলি নিয়ে সবিস্তর আলোচনা।
মোহাম্মদ জাভেদ পীরজাদা
মোহাম্মদ জাভেদ পীরজাদা ভারতীয় জাতীয় কংগ্রেসের অন্তর্ভুক্ত একজন ভারতীয় রাজনীতিবিদ। তিনি গুজরাতের ওয়াঙ্কনার আসনের প্রতিনিধিত্বকারী তিনবারের বিধায়ক, ২০০৭, ২০১২ এবং ২০১৭ সালে জিতেছিলেন। রাজনীতিতে যোগদানের আগে পীরজাদা একটা স্কুলের অধ্যক্ষ ছিলেন। ২০০২ সালে তিনি প্রথম নির্বাচনী প্রতিদ্বন্দ্বিতায় হেরেছিলেন। তিনি সৌরাষ্ট্র বিশ্ববিদ্যালয় থেকে বিএ এবং বি.এড ডিগ্রিধারী। ২০১৮ সালে, পীরজাদাকে গুজরাত রাজ্য ওয়াকফ বোর্ডের সদস্য নিযুক্ত করা হয়েছিল, যা মুসলিম আইন দ্বারা স্বীকৃত ধর্মীয় বা দাতব্য উদ্দেশ্যে দান করা সম্পত্তির দায়ী সংস্থা।
পীরজাদার বাবা আবদুল পীরজাদা এবং দুই ভাই মনজুর পীরজাদা এবং খুরশিদ পীরজাদা গুজরাত বিধানসভায় ওয়াঙ্কনারের প্রতিনিধি হিসাবেও দায়িত্ব পালন করেছেন।
মহেন্দ্রনাথ দত্ত
মহেন্দ্রনাথ দত্ত  (১ আগস্ট ১৮৬৮ — ১৪ অক্টোবর ১৯৫৬) ছিলেন শ্রীরামকৃষ্ণ পরমহংসদেবের এক ভক্ত, গৃহী সন্ন্যাসী ও লেখক। তিনি ভারতীয় হিন্দু সন্ন্যাসী, দার্শনিক, লেখক, সংগীতজ্ঞ এবং সমাজ সংস্কারক  স্বামী বিবেকানন্দর অনুজ।
জন্ম ও প্রারম্ভিক জীবন
মহেন্দ্রনাথের জন্ম ১৮৬৮ খ্রিস্টাব্দের ১লা আগস্ট (১২৭৫ বঙ্গাব্দের ২৯ শে শ্রাবণ) বৃটিশ ভারতের কলকাতার ৩নং গৌরমোহন মুখোপাধ্যায় স্ট্রিটের মহেন্দ্র তপক্ষেত্রে। পিতা অ্যাটর্নী বিশ্বনাথ দত্ত এবং মাতা ভুবনেশ্বরী দেবী। তিনি নরেন্দ্রনাথ বা স্বামী বিবেকানন্দর মধ্যম ভ্রাতা। পিতার মৃত্যুর সময় তিনি ছিলেন বিদ্যালয়ের নিচু ক্লাসের ছাত্র। মহেন্দ্রনাথ কলকাতা মেট্রোপলিটান ইনস্টিটিউট থেকে ১৮৮৮ খ্রিস্টাব্দে এন্ট্রান্স এবং ১৮৯১ খ্রিস্টাব্দে জেনারেল অ্যাসেমব্লিজ বর্তমানে স্কটিশ চার্চ কলেজ থেকে এফ.এ পাশ করেন। স্কুল জীবনে কেশবচন্দ্র সেন বিজয়কৃষ্ণ গোস্বামী প্রমুখের প্রভাবে ব্রাহ্ম সমাজের সংস্পর্শে এলেও ছোটবেলা থেকেই তিনি শ্রীরামকৃষ্ণদেব ও তার অনুরাগী স্বামী অভেদানন্দ, স্বামী সারদানন্দ, গিরিশ ঘোষ প্রমুখের সাথে থেকে প্রাচ্য ও পাশ্চাত্যের সাহিত্য বিজ্ঞান দর্শন শাস্ত্রের অধ্যয়ন ও আলোচনা করতেন। এফ.এ পাশের পর ঈশ্বরনিষ্ঠ তপশ্চর্যাকে আয়ত্ত করার জন্য হরিদ্বার হৃষিকেশ প্রভৃতি  তীর্থভূমি ঘুরে বেড়ান।
বিদেশ ভ্রমণ
মহেন্দ্রনাথের স্নাতকে ভাল ফল হয় নি। স্বামী সারদানন্দ ১৮৯৬ খ্রিস্টাব্দের মার্চ মাসে জাহাজে ইংল্যান্ড গমন করিলে, তার এক সপ্তাহ পর মহেন্দ্রনাথও খেতড়ির মহারাজের কাছ থেকে এক পিঠের জাহাজভাড়া নিয়ে মহেন্দ্রনাথ লন্ডনে আইন শিক্ষার উদ্দেশ্যে ইংল্যান্ড যান। মহেন্দ্রনাথের ভবিষ্যত জীবন সম্পর্কে স্বামী বিবেকানন্দ বিশেষ চিন্তিত ছিলেন। তিনি চাইতেন না যে, সে তার পিতার মত উকিল না হয়ে যেন একজন ইলেকট্রিসিয়ান হন এবং তাঁকে সারদানন্দ ও গুডউইনের সাথে এক সঙ্গে আমেরিকা পাঠাতে চেয়েছিলেন। কিন্তু সেই সময়ে মহেন্দ্রনাথ ব্রিটিশ মিউজিয়ামে বিভিন্ন বিষয়ে পড়াশোনা ও গবেষণায় লিপ্ত থাকেন। মূলত আর্থিক অনটনের জন্য বিবেকানন্দ মহিমের ইংল্যান্ডে আগমনে খুশি হননি। মহেন্দ্রনাথ দেড়-দু'বছর থাকার পর খানিকটা অভিমান করে আর হাতে বেশি অর্থ না থাকার কারণে পদব্রজে ইউরোপের নানা দেশের ভেতর দিয়ে উত্তর আফ্রিকা, পশ্চিম এশিয়া, গ্রীস, ইরান, সিরিয়া, রাশিয়া বুলগেরিয়া হয়ে... পাঁচ বৎসর ধরে পর্যটন করে ১৯০২ খ্রিস্টাব্দে কলকাতায় ফিরে আসেন।
রচনার বিষয়বস্তু
তার পরিক্রমার বিবরণী প্রক্ষিপ্ত আভাসে মহেন্দ্র পাবলিশিং কমিটি কর্তৃক প্রকাশিত ন্যাশনাল ওয়েলথ্, ফেডারেটেড এশিয়া, প্রাচীন ভারতের সংশ্লিষ্ট কাহিনী প্রভৃতি বিভিন্ন গ্রন্থে পাওয়া যায়। সে সময়ে তার অনুগামীদের পুলিশি জুলুমের হাত থেকে রক্ষা করতে তার লেখা বহু পাণ্ডুলিপি তিনি নিজে নষ্ট করে ফেলেছেন। মহেন্দ্রনাথ পৃথিবীর বহু ভাষা জানতেন এবং ভাষাতত্ত্বে তার গভীর জ্ঞান ছিল। সাহিত্য, কলা, বিজ্ঞান, কাব্য, ধর্মতত্ত্ব, ইতিহাস, অর্থনীতি, স্থাপত্য, সমাজ-বিজ্ঞান, জীববিদ্যা, দর্শন, পুরাতত্ত্ব, নীতিবিজ্ঞান, নন্দনতত্ত্ব, বিজ্ঞানের অন্তর্ভুক্ত তাপ, আলোক,শব্দ, স্পন্দন ও মহাজাগতিক ক্রমবিবর্তন, শ্রীরামকৃষ্ণ ও শ্রীরামকৃষ্ণ পার্ষদদের জীবনী, ইতিহাস ও অনুধ্যান প্রভৃতি বহু বিষয়ে প্রায় নব্বই খানি পুস্তকের রচয়িতা তিনি।
রচনাসম্ভার
উল্লেখযোগ্য গ্রন্থগুলি হল —
মহেন্দ্রনাথের বিভিন্ন বিষয়ের উপর যেমন ছিল প্রশংসনীয় দখল, তেমনই তার ছিল সর্বধর্মের প্রতি এক গভীর উদারতা। রামকৃষ্ণ মিশনের সঙ্গে তার ঘনিষ্ঠ সংযোগ ছিল। তিনি সব কিছুকে এক আধ্যাত্মিক চিন্তায় রূপ দিতে সক্ষম হয়েছিলেন। প্রায়ই তিনি তার অনুরাগীদের বলতেন-
জীবনাবসান
মহেন্দ্রনাথ গৈরিক বস্ত্র ধারণ না করলেও সন্ন্যাসজীবন যাপন করতেন। ১৯৫৬ খ্রিস্টাব্দের মহাষ্টমীর দিনে তিনি সমাধিস্থ হলেন। অবশেষে বিজয়া দশমীর দিন ১৯৫৬ খ্রিস্টাব্দের ১৪ই অক্টোবর (১৩৬৩ বঙ্গাব্দের ২৮ আশ্বিন, রবিবার, পুণ্য বিজয়া দশমী ) তিনি পার্থিব শরীর পরিত্যাগ করেন।
শান্তিলাল প্যাটেল
শান্তিলাল পুরষোত্তমদাস প্যাটেল (জন্ম: ৮ এপ্রিল ১৯৩৮, রনজিৎ নগর, পাঁচমহল জেলা, গুজরাত) গুজরাতের গোধরা (লোকসভা কেন্দ্রের) থেকে অষ্টম লোকসভার সদস্য ছিলেন।
তিনি গোধরা (লোকসভা কেন্দ্র) থেকে নবম, একাদশ ও দ্বাদশ লোকসভায় নির্বাচিত হয়েছিলেন।
রূপসা-শ্রেণীর টাগবোট
রূপসা-শ্রেণী হচ্ছে ডামেন স্ট্যান টাগ ৩০০৮-শ্রেণীর জাহাজের উপর ভিত্তি করে বাংলাদেশে নির্মিত টাগবোট জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো ডামেন গ্রুপ, নেদারল্যান্ডস এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। টাগবোট দুটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।
বৈশিষ্ট্য ও যান্ত্রিক কাঠামো
রূপসা-শ্রেণীর প্রতিটি জাহাজের দৈর্ঘ্য, প্রস্থ এবং গভীরতা । এই জাহাজ সমূহকে ডামেন গ্রুপ, নেদারল্যান্ডস প্রযুক্তিগত সহায়তায় খুলনা শিপইয়ার্ডে নির্মাণ করা হয়। প্রতিটি জাহাজে রয়েছে ২টি ক্যাটারপিলার ১২ভি ৩৫১২ভি ডিজেল ইঞ্জিন ২৭০০ (মার্কিন যুক্তরাষ্ট্র) এবং ২টি শ্যাফট। যার ফলে জাহাজ দুটি সর্বোচ্চ  গতিতে চলতে সক্ষম।
আব্দুল হাদী
আবুল হোসেন মোহাম্মদ আব্দুল হাদী বা এ এইচ এম আব্দুল হাদী (জন্ম ৬ জুন ১৯৩০) বাংলাদেশ আওয়ামী লীগের একজন রাজনীতিবিদ ও রাজশাহী সিটি কর্পোরেশনের প্রথম মেয়র। তিনি ১৯৭০ সালে পাকিস্তান সাধারণ পরিষদ নির্বাচনে রাজশাহী থেকে নির্বাচিত হন।
রাজনৈতিক জীবন
আব্দুল হাদী ১৯৫৬ সালে ছাত্রাবস্থায় রাজশাহী পৌর নির্বাচনে কমিশনার হিসেবে নির্বাচিত হন। মূলত এখান থেকেই তার রাজনৈতিক জীবন শুরু হয়। পৌর কমিশনারদের ভোটে তিনি রাজশাহী পৌর ভাইস চেয়ারম্যান এবং পরবর্তিতে ১৯৫৮ সালে ভারপ্রাপ্ত চেয়ারম্যান হিসেবে দায়িত্ব পালন করেন। ১৯৬০ সালে দেশে সামরিক আইন জারি করা হলে সামরিক বাহিনীর অধীনে তাকে জেলা পরিষদের সদস্য মনোনীত করা হয়। ১৯৬১ সালে জেলা ক্রীড়া সমিতির সাধারণ সম্পাদক হিসেবেও দায়িত্ব পালন করেন।
১৯৬৭ সালে আবুল হাসনাত মোহাম্মদ কামারুজ্জামানের সহযোগিতায় আওয়ামী লীগের রাজনীতিতে সক্রিয় হন এবং একই বছর তিনি সদর মহাকুমা আওয়ামী লীগের সাধারণ সম্পাদক হন। ১৯৭০ সালে শেখ মুজিবুর রহমান কর্তৃক প্রাদেশিক এসেম্বলির এমপিএ মনোনীত হন এবং ১৯৭০ এর পাকিস্তানের সাধারণ নির্বাচনে রাজশাহী থেকে সংসদ সদস্য নির্বাচিত হন।
বাংলাদেশের তৎকালীন রাষ্ট্রপতি হুসেইন মুহাম্মদ এরশাদ ১৯৮৭ সালে রাজশাহী পৌর কর্পোরেশনকে রাজশাহী সিটি কর্পোরেশন হিসেবে পুনর্গঠন করার সিদ্ধান্ত নিলে আব্দুল হাদীকে রাজশাহী পৌর কর্পোরেশনের প্রথম প্রশাসক নির্বাচিত করেন। পরবর্তিতে ১৯৮৮ সালে তিনি রাজশাহী সিটি কর্পোরেশনের প্রথম মেয়র নির্বাচিত হন।
বাংলাদেশের স্বাধীনতা যুদ্ধে অবদান
১৯৭১ সালে রাজশাহীতে আব্দুল হাদীকে প্রধান করে সর্বদলীয় সংগ্রাম পরিষদ গঠন করা হয়। এছাড়াও তিনি রাজশাহীর অধীনস্থ মহাকুমা সমূহের দেখাশোনার দায়িত্বও পালন করেন। ১৯৭১ সালের জুন মাসে রাজশাহীতে পানিপিয়া ট্রেইনিং ক্যাম্প স্থাপন করা হলে তিনি সেখানকার ক্যাম্প ইন চার্জ হিসেবে দায়িত্ব পালন করেন এবং মুক্তিযোদ্ধাদের সংগঠিত করতে কাজ করেন।
১৯৭২ সালে স্বাধীন বাংলাদেশে বৈদেশিক সহায়তার জন্য আনিত ত্রাণসমূহ বণ্টন এবং ব্যবস্থাপনার জন্য রেড ক্রিসেন্টের আঞ্চলিক কমিটি করা হলে তিনি সেখানে চেয়ারম্যানের দায়িত্ব পালন করেন এবং ত্রাণ বিতরন এবং ব্যবস্থাপনায় কাজ করেন।
রংবাজ (১৯৭৩-এর চলচ্চিত্র)
রংবাজ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র । ছবিটি পরিচালনা করেছেন জহিরুল হক। বাংলাদেশের চলচ্চিত্রে অ্যাকশনের সূচনা করেন নায়করাজ রাজ্জাক তার 'রংবাজ' ছবির মাধ্যমে। এটিই বাংলাদেশের প্রথম অ্যাকশন ধর্মী ছবি। অভিনেতা রাজ রাজ্জাক এর নিজ চলচ্চিত্র নির্মাণকারী প্রতিষ্ঠান রাজলক্ষ্মী প্রোডাকশন ব্যানারে ছবিটি নির্মাণ করা হয়। এবং 'রংবাজ' চলচ্চিত্রের মাধ্যমে একজন প্রযোজক হিসেবে আত্মপ্রকাশ করেন নায়ক রাজ রাজ্জাক। ছবির মূল ভূমিকায় অভিনয় করেছেন বিখ্যাত অভিনেতা রাজ রাজ্জাক, কবরী, রোজি ও নওয়াব সিরাজদৌলা খ্যাত আনোয়ার হোসেন।
সংগীত
গাজী মাজহারুল আনোয়ারের গীতিতে রংবাজ ছবির সংগীত পরিচালনা করেন আনোয়ার পারভেজ।
সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কন্ঠশিল্পী !! নোট
উগান্ডা জাতীয় নারী ক্রিকেট দল
উগান্ডা জাতীয় নারী ক্রিকেট দল আন্তর্জাতিক ক্রিকেটে উগান্ডার প্রতিনিধিত্বকারী একটি দল।
ইতিহাস
২০০৬ সালের জানুয়ারি মাসে উগান্ডার জাতীয় দল কেনিয়া ও কেনিয়া এ দলের সঙ্গে একটি তিন দলের সিরিজে অংশ নেয়। ২০০৬ সালের ডিসেম্বর মাসে দলটি ২০০৯ নারী বিশ্বকাপের আফ্রিকা অঞ্চলের বাছাইপর্বে অংশ নেয়, যে টুর্নামেন্টে কেনিয়া, জিম্বাবুয়ে ও তানজানিয়াও অংশগ্রহণ করেছিল। টুর্নামেন্টে উগান্ডা তৃতীয় স্থান অর্জন করে।
২০১৮ সালের জুলাই মাসে নেদারল্যান্ডসে অনুষ্ঠিত ২০১৮ আইসিসি নারী বিশ্ব টোয়েন্টি২০ বাছাইপর্ব টুর্নামেন্টে স্কটল্যান্ডের বিপক্ষে উগান্ডা নিজেদের প্রথম আনুষ্ঠানিক টোয়েন্টি২০ আন্তর্জাতিক (টি২০আই) ম্যাচ খেলে।
২০১৯ সালের জুন মাসে রুয়ান্ডায় অনুষ্ঠিত কুইবুকা টি২০ টুর্নামেন্টে মালির বিরুদ্ধে উগান্ডা ২০ ওভারে ৩১৪ রান সংগ্রহ করে। এটি ছিল টোয়েন্টি২০ আন্তর্জাতিক ক্রিকেটের ইতিহাসে এক ইনিংসে কোনও দলের সর্বোচ্চ সংগ্রহ।
আন্তর্জাতিক প্রতিযোগিতা
২০২১ সালের সেপ্টেম্বরে অনুষ্ঠিত ২০২১ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে উগান্ডা অংশ নেয়। টুর্নামেন্টে উগান্ডা চতুর্থ স্থান অধিকার করে।
খেলোয়াড়
২০২৩ কুইবুকা টি২০ টুর্নামেন্টে উগান্ডার দলটি ছিল নিম্নরূপ:
পরিসংখ্যান
আন্তর্জাতিক ম্যাচের সারসংক্ষেপ — উগান্ডা
১৮ জুন ২০২৩ তারিখে সর্বশেষ হালনাগাদ।
টোয়েন্টি২০ আন্তর্জাতিক
উগান্ডার হয়ে টি২০আই ক্রিকেটে সর্বোচ্চ রান
উগান্ডার হয়ে টি২০আই ক্রিকেটে সর্বোচ্চ উইকেট
অন্যান্য দলের বিরুদ্ধে টি২০আই পরিসংখ্যান
টি২০আই #১৪৯৬ পর্যন্ত সঠিক পরিসংখ্যান। ১৮ জুন ২০২৩ তারিখে সর্বশেষ হালনাগাদ।
জেমস রোমেন বৈরাগী
বিশপ জেমস রোমেন বৈরাগী একজন বাংলাদেশী রোমান ক্যাথলিক বিশপ, যিনি বাংলাদেশের খুলনার রোমান ক্যাথলিক ডায়োসিসের বিশপের দায়িত্ব পালন করছেন।
জীবনের প্রথমার্ধ
জেমস বাংলাদেশের বাগেরহাট জেলার হলদিবুনিয়ায় ১৯৫৫ সালের ৩ মে জন্মগ্রহণ করেন। তিনি সেন্ট পলস হাই স্কুল (শেলাবুনিয়া), নটরডেম কলেজ (ঢাকা), হলি স্পিরিট মেজর সেমিনারী (ঢাকা) থেকে পড়াশোনা করেছেন। খুলনার সেন্ট জোসেফ ক্যাথেড্রালে যাজক হিসেবে কাজ করার পর তিনি ইতালির রোমের আরবানিয়ানা ইউনিভার্সিটিতে যাজকীয় আইনে উচ্চশিক্ষার জন্য যান, যেখানে তিনি পিএইচডি ডিগ্রি অর্জন করেন ১৯৯৬ সালে।
যাজকত্ব
তিনি ১৩ জানুয়ারী ১৯৮৫ সালে খুলনায় পুরোহিত নিযুক্ত হন।
নিদ্রারোগে ক্যাফেইন প্রভাব
ক্যাফেইন প্রভাবিত স্লিপ ডিজর্ডার হচ্ছে একটি মানসিক সমস্যা যা ক্যাফেইন এর অতিরিক্ত গ্রহণের ফলে তৈরি হয়। "যদি ঘুমানোর খুব কম সময় পূর্বে বা সারা দিন ধরে বারবার কফি খাওয়া হয় তাহলে ঘুমের সময়ে দেরি হয়, সমগ্র ঘুমের সময়কাল কমে যায়, ঘুমের স্বাভাবিক ধাপগুলোয় পরিবর্তন ঘটে, এবং ঘুমের মান কমে যায়।" ক্যাফেইন ধীর-তরঙ্গ নিদ্রাকে (slow-wave sleep) কমিয়ে দেয় যা নিদ্রাচক্রের প্রথম দিকের অংশ, এবং দ্রুত অক্ষি সঞ্চালন নিদ্রা (rapid eye movement sleep) কমিয়ে দিতে পারে যা নিদ্রাচক্রের শেষের অংশে ঘটে। ক্যাফেইন জাগিয়ে থাকার সময়কে বাড়িয়ে দেয়, এবংসন্ধ্যার শেষে উচ্চমাত্রার ক্যাফেইন গ্রহণ বিলম্বিত নিদ্রা-প্রারম্ভ (Sleep onset latency) তৈরি করে, যার ফলে দেরি করে ঘুম ধরে। বয়স্ক ব্যক্তিদের ক্ষেত্রে,ওষুধে ক্যাফেইনের পরিমাণ এবং নিদ্রাজনিত সমস্যার মধ্যে একটি সম্পর্ক দেখা যায়।
মানসিক সমস্যার এই বিশেষ ধরনটিকে ডায়গনস্টিক এন্ড স্ট্যাটিস্টিকাল ম্যানুয়াল অফ মেন্টাল ডিজর্ডার  এর চতুর্থ ভারশনে (DSM-IV) উল্লেখ করা হয়, যেখানে বলা হয় পরীক্ষার দ্বারা প্রমাণিত ক্যাফেইন এর মনস্তাত্ত্বিক প্রভাবে অবশ্যই ঘুমের কোন উল্লেখযোগ্য অক্ষমতা জড়িত থাকবে; যদি নিদ্রাজনিত সমস্যাগুলো শ্বাস-প্রশ্বাস সম্পর্কিত স্লিপ ডিজর্ডার, নারকোলেপ্সি, সারকেডিয়ান রিদম স্লিপ ডিজর্ডার বা মানসিক সমস্যা র কারণে হয়, তাহলে ক্যাফেইন প্রভাবিত স্লিপ ডিজর্ডার সেই ঘুমের সমস্যার কারণ বলে বিবেচিত হবে না। এই সমস্যার ফলে ভুক্তভোগীর শারীরিক কার্যক্রমে উল্লেখযোগ্য সমস্যার সৃষ্টি করে।
অধিক ক্যাফেইন গ্রহণের ফলে একটি বিষক্রিয়া অবস্থার সৃষ্টি হয়। এই বিষক্রিয়ার সময়কালে উত্তেজনা, বিরামহীনতা, উৎকণ্ঠা, অসংলগ্ন চিন্তা বা কথা বলা, এবং এমনকি ইনসমনিয়া দেখা যায়। এমনকি কেবল এক কাপ কফিও নিদ্রা-বিলম্ব এবং ঘুমের নিম্ন মান, বিশেষ করে অ-আরইএম গভীর নিদ্রার মান কমাতে পারে। সকালে এক কাপ কফি গ্রহণের ফলে সেই রাতে এই সমস্যাগুলো হতে পারে, তাই সর্বোচ্চ স্বাস্থ্যরক্ষার জন্য ব্যক্তিকে ক্যাফেইন গ্রহণ বন্ধ করে দিতে হবে।
ক্যাফেইন এর জীববিজ্ঞান
ক্যাফেইন রক্তপ্রবাহে পাকস্থলি ও ক্ষুদ্রান্ত্রের মাধ্যমে প্রবেশ করে এবং গ্রহণের ১৫ মিনিটের মধ্যে এর উত্তেজক প্রভাব শুরু করতে পারে। একবার ক্যাফেইন শরীরে প্রবেশ করলে, এটি কয়েক ঘণ্টা ধরে শরীরে থাকে, এবং শরীরে থাকা কফির অর্ধেক দূর হতে প্রায় ছয় ঘণ্টা সময় লেগে যায়। যখন ক্যাফেইন মস্তিষ্কে পৌঁছায়, এটি ননএপিনেফ্রিন নামক হরমোনের নিঃসরণ ঘটায় যা আমাদের মধ্যে "লড়াই নয়তো পলায়ন" প্রতিক্রিয়া বা অতিজাগরণ প্রতিক্রিয়া তৈরি করে, যা ক্ষতিকর ঘটনা বা জীবনঝুঁকির সময় শারীরিক প্রতিক্রিয়া হিসেবে নিসৃত হয়। নরএপিনেফ্রিনের মাত্রা বৃদ্দির ফলে নিউরনের কার্যক্রম বৃদ্ধি পায় এবং তখন যে লক্ষণ দেখা যায় তা প্যানিক এটাক এর লক্ষণের অনুরূপ।
যদিও ক্যাফেইন ঘুমের মান হ্রাস করে, এর কোন সাক্ষ-প্রমাণ পাওয়া যায় নি যে ক্যাফেইন সব ব্যক্তির উপরেই একইভাবে কাজ করে। প্রকৃতপক্ষে কোন কোন ব্যক্তির বেলায় নিয়মিত ক্যাফেইন গ্রহণের পরেও কোন ধরনের নিদ্রাজনিত সমস্যা পাওয়া যায় না। ক্যাফেইনের নিয়মিত গ্রহণ একজন ব্যক্তির জন্য স্বাভাবিক হতে পারে, তাই এটা সহজেই বোঝা সম্ভব যে সন্তোষজনক নিদ্রার জন্য কী পরিমাণে ক্যাফেইন গ্রহণ করা যাবে। এর মাধ্যমে এটা জানা যায় যে, ক্যাফেইন মস্তিষ্কের মৌলিক নিদ্রা নিয়ন্ত্রক অংশের সাথে সম্পর্কিত নয়, বরং নিদ্রা নিয়ন্ত্রক কোন সহায়ক কার্যক্রমের সাথে সম্পর্কিত। সর্বোপরি ঘুমের পূর্ণাঙ্গ মান ও সময়ের জন্য প্রতিদিনকার নিদ্রাভ্যাস গুরুত্বপূর্ণ।
গবেষণা
নাদজা অলিনি, স্যালোম কার্থ, এবং রেটো হাবার নিদ্রা এবং করটিকাল ম্যাচিউরেশন এর মধ্যকার সম্পর্ক নির্ণয় করেছেন এবং আরও বোঝার চেষ্টা করছেন যে কীভাবে এই বিষয়গুলো ক্যাফেইন গ্রহণের সাথে সম্পর্কিত হয় (করটিকাল ম্যাচিউরেশন একটি নিউরোডেভলপমেন্টাল পদ্ধতি যার মাধ্যমে ব্যক্তি চেতনা ও আচরণগত কাজ করতে পারে)। তারা ইলেকট্রোসাইকোলজকাল রেকর্ডিং এবং তরুণ ইঁদুরের আচরণ কাঠামোগত অবস্থার পরিমাপের মাধ্যমে নিদ্রা এবং ম্যাচিউরেশন এর সাথে সম্পর্কিত বিষয়গুলো পরিমাপ করেন। গবেষণার ফলাফলে বেরিয়ে আসে যে ইঁদুরের মধ্যে যে মানুষের ঘুমের ধীর ওয়েভ কার্যক্রমের অনুরূপ ঘুমের অংশটি পাওয়া যায় তা ক্যাফেইনের স্বল্পমেয়াদী উত্তেজক প্রভাবে পরিবর্তিত হয়ে যায়। আরও দেখাযায়, কম পরিমাণ ক্যাফেইন ঘুমে প্রভাবিত করে এবং ম্যাচিউরেশন সম্পর্কিত প্রভাবকগুলোতেও পরিবর্তন ঘটায়। চূড়ান্তভাবে গবেষণার মাধ্যমে পাওয়া যায় যে শারীরিক ও মানসিক বৃদ্ধির সংকটকালীন সময়ে ক্যাফেইন গ্রহণ করা হলে তা নিদ্রা ও মস্তিষ্কের পরিণতিপ্রাপ্তির ক্ষেত্রে দীর্ঘমেয়াদী প্রভাব ফেলে।
বেতার জ্যোতির্বিজ্ঞান
বেতার জ্যোতির্বিজ্ঞান হলো জ্যোতির্বিদ্যার একটি উপক্ষেত্র যেটি রেডিও ফ্রিকোয়েন্সির মাধ্যমে বিভিন্ন মহাকাশীয় বস্তুর অধ্যয়ন করে। ১৯৩৩ সালে একটি মহাকাশীয় বস্তু থেকে প্রথম রেডিও তরঙ্গ সনাক্ত করা হয়েছিল, যখন বেল টেলিফোন ল্যাবরেটরিজ-এ কার্ল জানস্কি মিল্কিওয়ে থেকে আসা বিকিরণ সম্পর্কে রিপোর্ট করেছিলেন। পরবর্তী পর্যবেক্ষণগুলো রেডিও তরঙ্গ নির্গমনের বিভিন্ন উৎস চিহ্নিত করেছে। এর মধ্যে রয়েছে তারা এবং ছায়াপথ, সেইসাথে সম্পূর্ণ নতুন শ্রেণীর বস্তু, যেমন রেডিও গ্যালাক্সি, কোয়াসার, পালসার এবং ম্যাসার। মহাজাগতিক মাইক্রোওয়েভ ব্যাকগ্রাউন্ড রেডিয়েশনের আবিষ্কার, বিগ ব্যাং তত্ত্বের প্রমাণ হিসাবে বিবেচিত আবিষ্কার, বেতার জ্যোতির্বিদ্যার মাধ্যমে করা হয়েছিল।
বেতার জ্যোতির্বিদ্যা বেতার টেলিস্কোপ হিসাবে উল্লেখ বড় রেডিও অ্যান্টেনা ব্যবহার করে পরিচালিত হয়, যেগুলি এককভাবে ব্যবহৃত হয়, অথবা একাধিক লিঙ্কযুক্ত টেলিস্কোপ দিয়ে রেডিও ইন্টারফেরোমেট্রি এবং অ্যাপারচার সংশ্লেষণের কৌশল ব্যবহার করে। ইন্টারফেরোমিটারের ব্যবহার রেডিও জ্যোতির্বিদ্যাকে উচ্চ কৌণিক রেজোলিউশন অর্জন করতে দেয়, কারণ একটি ইন্টারফেরোমিটারের সমাধান করার ক্ষমতা তার উপাদানগুলির আকারের পরিবর্তে তার উপাদানগুলির মধ্যে দূরত্ব দ্বারা সেট করা হয়।
কৌশল
বেতার জ্যোতির্বিজ্ঞানীরা বেতার বর্ণালীতে বিভিন্ন বস্তু পর্যবেক্ষণ করতে বিভিন্ন কৌশল প্রয়োগ করেন। এই বর্ণালী নির্গমন বিশ্লেষণ করার জন্য যন্ত্রগুলিকে কেবল একটি শক্তিশালী রেডিও উৎসের দিকে নির্দেশ করা যেতে পারে। আকাশের একটি অঞ্চলকে আরও চিত্রের মাধ্যমে আরো বড় করে বিশ্লেষণ করতে, একাধিক ওভারল্যাপিং স্ক্যান রেকর্ড করা যেতে পারে এবং একটি মোজাইক চিত্রে একত্রিত করা যেতে পারে। ব্যবহৃত যন্ত্রের ধরন সিগন্যালের শক্তি এবং প্রয়োজনীয় বিশদ পরিমাণের উপর নির্ভর করে।
পৃথিবীর পৃষ্ঠ থেকে পর্যবেক্ষণগুলি বায়ুমণ্ডলের মধ্য দিয়ে যেতে পারে এমন তরঙ্গদৈর্ঘ্যের মধ্যে সীমাবদ্ধ। কম ফ্রিকোয়েন্সি বা দীর্ঘ তরঙ্গদৈর্ঘ্যে, আয়নোস্ফিয়ার এর মধ্যে সীমাবদ্ধ থাকে, যা তার বৈশিষ্ট্যযুক্ত প্লাজমা ফ্রিকোয়েন্সি থেকে কম ফ্রিকোয়েন্সি সহ তরঙ্গ প্রতিফলিত করে।  জলীয় বাষ্প উচ্চ ফ্রিকোয়েন্সিতে বেতার জ্যোতির্বিদ্যায় হস্তক্ষেপ করে, যার ফলে রেডিও অবজারভেটরি তৈরি করা হয়েছে যেগুলি খুব উচ্চ এবং শুষ্ক স্থানে মিলিমিটার তরঙ্গদৈর্ঘ্যে পর্যবেক্ষণ পরিচালনা করে, যাতে দৃষ্টির লাইনে জলীয় বাষ্পের পরিমাণ কম হয় এবং কাজে কম বাঁধা আসে। অবশেষে, পৃথিবীতে ডিভাইসগুলি প্রেরণের ফলে বেতার তরঙ্গ হস্তক্ষেপ হতে পারে। এ কারণেই প্রত্যন্ত স্থানে অনেক রেডিও অবজারভেটরি তৈরি করা হয়েছে।
জ্যোতির্বিদ্যার সূত্র
রেডিও জ্যোতির্বিদ্যা জ্যোতির্বিদ্যার জ্ঞানে উল্লেখযোগ্য বৃদ্ধির দিকে পরিচালিত করেছে, বিশেষ করে পালসার, কোয়াসার[২৩] এবং রেডিও গ্যালাক্সি সহ বিভিন্ন শ্রেণীর নতুন বস্তুর আবিষ্কারের ফলে। এর কারণ হল রেডিও জ্যোতির্বিদ্যা আমাদের এমন জিনিস দেখতে দেয় যা অপটিক্যাল অ্যাস্ট্রোনমিতে সনাক্ত করা যায় না।  এই ধরনের বস্তুগুলি মহাবিশ্বের সবচেয়ে চরম এবং শক্তিশালী শারীরিক প্রক্রিয়াগুলির প্রতিনিধিত্ব করে।
মহাজাগতিক মাইক্রোওয়েভ এর ব্যাকগ্রাউন্ড রেডিয়েশনও প্রথম রেডিও টেলিস্কোপ ব্যবহার করে সনাক্ত করা হয়েছিল। যাইহোক, রেডিও টেলিস্কোপগুলি সূর্য ও সৌর কার্যকলাপের পর্যবেক্ষণ এবং গ্রহগুলির রাডার ম্যাপিং সহ বাড়ির অনেক কাছাকাছি বস্তুর তদন্ত করতেও ব্যবহার করা হয়েছে।
অন্যান্য উৎস অন্তর্ভুক্ত:
সূর্য
বৃহস্পতি
ধনু রাশি এ, মিল্কিওয়ের গ্যালাকটিক কেন্দ্র, যার একটি অংশ ধনু এ* একটি রেডিও তরঙ্গ নির্গত সুপারম্যাসিভ ব্ল্যাক হোল বলে মনে করা হয়।